b"\n_START_ARTICLE_\nBleddyn ap Cynfyn\n_START_SECTION_\nBiografia\n_START_PARAGRAPH_\nBleddyn fou fill de Cynfyn ap Gwerstan, que pertanyia a la casa reial de Powys. A la mort de Gruffydd ap Llywelyn, sobir\xc3\xa0 de tot el Pa\xc3\xads de Gal\xc2\xb7les (mort pels seus propis homes despr\xc3\xa9s d'haver estat derrotat per Harold Godwinson el 1063), Bleddyn i el seu germ\xc3\xa0 Rhiwallon se sotmeteren a en Harold i en reberen les terres de Gwynedd i el Powys. L'any 1066 tingu\xc3\xa9 lloc la batalla de Hastings, que amb la mort del rei Harold II marc\xc3\xa0 la fi de la dinastia saxona de Wessew de reis d'Anglaterra i l'inici de la conquesta normanda amb Guillem el Conqueridor. A l'any seg\xc3\xbcent, Bleddyn i Rhiwallon s'uniren al merci\xc3\xa0 Eadric el Salvatge per atacar els normands a Hereford, i el 1068 s'aliaren amb els barons Edwin de Mercie i Morcar de Northumbrie._NEWLINE_Bleddyn s'hagu\xc3\xa9 de defensar dels fills de Gruffyd ap Llywelyn, als que pogu\xc3\xa9 v\xc3\xa8ncer a la batalla de Mechain, el 1070: un mor\xc3\xad a la batalla, i l'altre gelat. De resultes de la contesa, per\xc3\xb2, Rhiwallon tamb\xc3\xa9 fou mort, i d'aleshores endavant Bleddyn regn\xc3\xa0 fins a Gwynedd i Powys fins al seu trasp\xc3\xa0s. El mat\xc3\xa0 una coalici\xc3\xb3 impulsada per Rhys ab Owain i els nobles d'Ystrad Tywi, al sud de Gal\xc2\xb7les. Aquesta mort caus\xc3\xa0 una commoci\xc3\xb3 arreu del pa\xc3\xads. Segons el Brut y Tywysogion, Bleddyn hauria estat un dirigent ben\xc3\xa8vol, i que hauria actualitzat el codi legal de Hywel Dda._NEWLINE_Com que els fills de Bleddyn eren encara massa joves, fou el seu cos\xc3\xad Trahaearn ap Caradog qui el succe\xc3\xad."